Når de 400 ansatte hos telemarketingvirksomheden LNeurocom i Aalborg har spørgsmål om job, overenskomst og løn, ledighed og dagpenge, behøver de ikke længere at besøge eller ringe til fagforeningen. Fagforeningen kommer til dem. En samarbejdsaftale mellem virksomhedens ledelse og HK Nordjylland betyder nemlig, at fagforeningen rykker ind på arbejdspladsen to timer den sidste torsdag i hver måned. Det fortæller nordjyske.dk. - Det har vist sig som en meget god idé. Det kan vi mærke på interessen, fortæller Susanne Christensen, HK Nordjylland, til HK-Bladet Nordjylland.

Referat:
Aalborg-firma åbner døren for HK